ORDE do 29 de maio de 2006 pola que se aproba definitivamente o Plan Xeral de Ordenación Municipal do Concello de Vilarmaior (A Coruña).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 21/06/2006

I. Antecedentes.
1. O Concello de Vilarmaior dispón na actualidade dunhas normas subsidiarias de planeamento aprobadas con data do 19-11-1986.
2. Conforme o previsto no artigo 85.1º da Lei 9/2002, o director xeral de Urbanismo (ao abeiro da orde de delegación de competencias do 6-3-2003) emitiu informe previo á aprobación inicial, con data do 23-2-2004.
3. O concello aprobou inicialmente o plan o día 14-9-2004, e someteuno a información pública mediante anuncio nos diarios La Voz de Galicia e El ideal Gallego os días 23 e 24 de setembro de 2004, así como no DOG do 24-9-2004. Simultaneamente deuse audiencia aos concellos de Monfero, Irixoa, Paderne, Miño e Pontedeume.
4. Segundo consta no expediente administrativo remitido, foron emitidos os seguintes informes de carácter sectorial:
* Do organismo Augas de Galicia, do 5-10-2004, favorable.
* Do Ministerio de Industria, Turismo e Comercio, do 22-10-2004, favorable.
* Da Subdirección Xeral de Estradas desta consellería, do 14-12-2004, en sentido favorable pero condicionado á corrección dunha serie de cuestións.
* Da Consellería de Cultura, Comunicación Social e Turismo, do 3-11-2004, desfavorable, e outro do 11-2-2005, emitido despois de operar modificacións no proxecto, favorable aínda que condicionado á modificación de determinadas cuestións.
* Da Dirección Xeral de Conservación da Natureza, emitido o 22-2-2005, en sentido favorable.
* Da Dirección Xeral de Calidade e Avaliación Ambiental, do 28-2-2004, favorable, aínda que salientando algunhas recomendacións.
5. Constan no expediente os informes emitidos con data do 27-4-2005 pola secretaria municipal e polo arquitecto técnico municipal.
6. O plan xeral foi aprobado provisoriamente polo concello en sesión plenaria do 3-5-2005.
7. Despois de ser elevado polo concello para a súa aprobación definitiva, por medio dunha Orde do 13-10-2005, a conselleira de Política Territorial, Obras Públicas e Transportes resolveu non aprobar o Plan Xeral de Ordenación Municipal. Na devandita orde expresáronse un conxunto de deficiencias e sinalouse que o concello debería realizar e aprobar as correccións necesarias para emendalas.
8. Con data do 1-3-2006 tivo entrada no rexistro da consellería o Plan Xeral de Ordenación Municipal de Vilarmaior, remitido polo concello para a súa aprobación definitiva. Segundo consta na documentación achegada xunto co plan:
* O 16-12-2005 foi emitido un informe polo enxeñeiro de vías e obras da Deputación Provincial da Coruña, relativo ás delimitacións das áreas de expansión de núcleos rurais ao longo de estradas provinciais.
* Foron emitidos informes polo arquitecto técnico municipal e da secretaria municipal con data do 15-2-2006.
* O Pleno municipal aprobou o 21-2-2006 as modificacións introducidas no plan como consecuencia da Orde do 13-10-2005.
9. A documentación que integra o plan xeral remitido polo Concello de Vilarmaior está redactada pola empresa Cerne Ingeniería, S.A., datada en xaneiro de 2006 e presenta dilixencias municipais en que se fai constar que a dita documentación foi aprobada polo Pleno municipal o 21-2-2006.
II. Consideracións e fundamentación.
1. Segundo o informe-proposta elaborado pola Dirección Xeral de Urbanismo o 26-5-2006, o Plan Xeral de Ordenación Municipal aprobado polo concello o 21-2-2006 emenda as deficiencias expresadas na Orde do 13-10-2005.
2. De conformidade co artigo 89 da Lei 9/2002, do 30 de decembro, de ordenación urbanística e
protección do medio rural de Galicia, e co artigo 1 do Decreto 519/2005, do 6 de outubro, polo que se establece a estrutura orgánica da Consellería de Política Territorial, Obras Públicas e Transportes, a competencia para resolver sobre a aprobación definitiva dos plans xerais de ordenación municipal correspondelle á conselleira de Política Territorial, Obras Públicas e Transportes.
III. Resolución.
Visto canto antecede, de conformidade co punto 5.a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia,
RESOLVO:
1º Aprobar definitivamente o Plan Xeral de Ordenación Municipal de Vilarmaior.
2º De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar no Boletín Oficial da Provincia a normativa e ordenanzas do Plan Xeral de Ordenación Municipal aprobado definitivamente.
3º Contra esta orde, que pon fín á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
4º Notifíqueselle esta orde ao concello e publíquese no Diario Oficial de Galicia.
Santiago de Compostela, 29 de maio de 2006.
María José Caride Estévez
Conselleira de Política Territorial, Obras Públicas e Transportes